CELEX: 62019TN0708
Language: lv
Date: 2019-10-17 00:00:00
Title: Lieta T-708/19: Prasība, kas celta 2019. gada 17. oktobrī – Bujar/Komisija

13.1.2020   
            
            
               LV
            
            
               Eiropas Savienības Oficiālais Vēstnesis
            
            
               C 10/36
            
         
      Prasība, kas celta 2019. gada 17. oktobrī – Bujar/Komisija
      (Lieta T-708/19)
      (2020/C 10/48)
      Tiesvedības valoda – angļu
      
         Lietas dalībnieki
      
      
         Prasītājs: Marcin Bujar (Woluwe-Saint-Pierre, Beļģija) (pārstāvis: R. Wardyn, advokāts)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Komisijas 2018. gada 20. decembra lēmumu; un
               
            
                  —
               
               
                  piespriest Komisijai atlīdzināt tiesāšanās izdevumus.
               
            
         Pamati un galvenie argumenti
      
      Lai pamatotu savu prasību, prasītājs izvirza divus pamatus.
      
                  1.
               
               
                  Ar pirmo pamatu tiek apgalvots, ka esot pārkāpts Civildienesta noteikumu VIII pielikuma 11. panta 2. punkts un VĪN 7. panta 1. punkts:
                  
                              —
                           
                           
                              nododamos pensijas tiesību gadus esot jāaprēķina, pamatojoties uz faktiski pārskaitīto summu, no tās atskaitot kapitāla vērtības maiņu laikā no dienas, kad iesniegts pieteikums par nodošanu, līdz faktiskajai nodošanas dienai;
                           
                        
                              —
                           
                           
                              
                                 PMO esot pieļāvis kļūdu, nododamās pensijas tiesības aprēķinot uz valsts administrācijas pagaidu lēmumā norādītās summas pamata, lai gan faktiski pārskaitītā summa izrietēja no kapitāla vērtības maiņas laikā no dienas, kad iesniegts pieteikums par tiesību nodošanu, līdz faktiskajai nodošanas dienai, un valsts iestādes veikta pensijas tiesību pārrēķina; kapitāla vērtības maiņa par laika posmu pirms pieteikuma par nodošanu.
                           
                        
            
                  2.
               
               
                  Ar otro pamatu tiek apgalvots, ka Savienība esot nepamatoti iedzīvojusies:
                  
                              —
                           
                           
                              pārnesamo gadu aprēķins, pamatojoties uz pagaidu summu, kas tika pārrēķināta un atbilda ne tikai kapitāla vērtības maiņai laikā starp pieteikuma par nodošanu iesniegšanu un faktisko nodošanas datumu, esot izraisījis Savienības nepamatotu iedzīvošanos.